22.11.2014. Službeni list Europske unije L 335/17 ODLUKE ODLUKA VIJEĆA od 10. studenoga 2014. o stajalištu koje treba donijeti u ime Europske unije u okviru Međunarodne pomorske organizacije tijekom 94. zasjedanja Odbora za pomorsku sigurnost o donošenju izmjena Kodeksa o pobolj- šanom programu nadzora iz 2011. (2014/826/EU) VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegov članak 100. stavak 2. i članak 218. stavak 9., uzimajući u obzir prijedlog Europske komisije, budući da: (1) _ Cilj djelovanja Europske unije u području pomorskog prometa trebalo bi biti poboljšanje pomorske sigurnosti. (2) — Odbor za pomorsku sigurnost (MSC) IMO-a na svojem 93. zasjedanju prihvatio je izmjene Kodeksa o pobolj- šanom programu nadzora (ESP) iz 2011. Očekuje se da će te izmjene biti donesene na 94. zasjedanju MSC-a, koje će se održati u studenome 2014. (3) — Izmjenama Kodeksa o ESP-u iz 2011. on se usklađuje s praksom klasifikacijskih društava te se omogućuje da pod određenim uvjetima posada broda provodi hidrostatičko ispitivanje tankova za teret pod vodstvom zapovjednika, umjesto da se to ispitivanje provodi u prisutnosti nadzornika. (4) — Člancima 5. i 6. Uredbe (EU) br. 530/2012 Europskog parlamenta i Vijeća (') predviđena je obvezna primjena Programa procjene stanja (CAS) IMO-a. CAS je dopunjen Kodeksom o ESP-u iz 2011., koji je usvojen na skupštini IMO-a Rezolucijom A.1049(27). Prilog B, dio B Kodeksa o ESP-u iz 2011. odnosi se na inspekcije tijekom pregleda tankera za ulje koji nisu tankeri za ulje s dvostrukom oplatom te se njime određuje kako se provodi pojačana procjena. Slijedom navedenog, sve promjene Kodeksa o ESP-u iz 2011., u mjeri u kojoj se odnose na tankere za ulje s jednostrukom oplatom starije od 15 godina, bit će automatski primjenjive putem Uredbe (EU) br. 530/2012. (5) _ Unija nije članica IMO-a ni ugovorna stranka dotičnih konvencija i kodeksa. Stoga je potrebno da Vijeće ovlasti države članice da izraze stajalište Unije i izraze svoju suglasnost da ih obvezuju izmjene Kodeksa o ESP-u iz 2011., DONIJELO JE OVU ODLUKU: Članak 1. 1. _ Stajalište Unije na 94. zasjedanju Odbora za pomorsku sigurnost IMO-a jest da se slaže s donošenjem izmjena Kodeksa o ESP-u iz 2011., kako je utvrđeno u Prilogu 22., Prilogu B, dijelu B dokumenta IMO-a MSC 93/22[/Add.3, u svrhe navedene u člancima 5. i 6. Uredbe (EU) br. 530/2012. (!) Uredba (EU) br. 530/2012 Europskog parlamenta i Vijeća od 13. lipnja 2012. o ubrzanom postupnom uvođenju zahtjeva za dvostrukom oplatom ili ekvivalentnih projektnih zahtjeva za tankere za ulje s jednostrukom oplatom (SL L 172, 30.6.2012., str. 3.).